**pakeistas**

**projektas**

**reg. Nr. T-58**

**2.4. darbotvarkės klausimas**

**Pasvalio rajono savivaldybės taryba**

**Sprendimas**

**Dėl NEGYVENAMŲJŲ PATALPŲ NUOMOS**

2020 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 48 straipsnio 2 ir 3 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu, Savivaldybės ilgalaikio materialiojo turto nuomos tvarkos aprašu, patvirtintu Pasvalio rajono savivaldybės tarybos 2015 m. vasario 19 d. sprendimu Nr. T1-36 „Dėl Savivaldybės ilgalaikio materialiojo turto nuomos tvarkos aprašo patvirtinimo“ (su visais aktualiais pakeitimais), atsižvelgdama į Pasvalio rajono savivaldybės Krinčino seniūnijos 2020 m. vasario 17 d. raštą Nr. IS-16 „Dėl leidimo nuomoti negyvenamąsias patalpas“ ir Pasvalio rajono savivaldybės Namišių seniūnijos 2020 m. sausio 19 d. raštą Nr. S-14 „Dėl patalpų nuomos“, Pasvalio rajono savivaldybės taryba nusprendžia:

1. Leisti:

1.1. Pasvalio rajono savivaldybės administracijos Krinčino seniūnijai išnuomoti viešojo konkurso būdu ne ilgiau kaip 10 metų jos patikėjimo teise valdomas Savivaldybei nuosavybės teise priklausančias negyvenamąsias patalpas, esančias Žalgirio g. 16, Krinčino mstl., Krinčino sen., Pasvalio r. sav. (registro Nr.35/139177, pastatas pažymėtas plane 1B2p, unikalus Nr. 6799-2001-401:0003, patalpos indeksas – 10, bendras plotas – 19,98 kv. m, dalį bendro naudojimo patalpų, kurių indeksai – 9, 11, 12, bendras plotas – 4,02 kv. m; visų nuomojamų patalpų bendras plotas – 24,00 kv. m), telekomunikacijų veiklai ir nustatyti pradinę 1 kv. m nuomos kainą **– 2,00 Eur per mėnesį;**

1.2. Pasvalio rajono savivaldybės administracijos Namišių seniūnijai išnuomoti viešo konkurso būdu ne ilgiau kaip 10 metų išnuomoti jos patikėjimo teise valdomas Savivaldybei nuosavybės teise priklausančias negyvenamąsias patalpas, esančias Žalioji g. 1, Namišių k., Namišių sen., Pasvalio r. sav. (registro Nr. 35/36753 pastatas pažymėtas plane 1B2p, unikalus Nr. 6798-1005-5012, patalpos indeksas – 2-9, bendras plotas – 19,32 kv. m), telekomunikacijų veiklai ir nustatyti pradinę 1 kv. m nuomos kainą – 0,15 Eur per mėnesį.

2. Įgalioti:

2.1. Pasvalio rajono savivaldybės administracijos Krinčino seniūnijos seniūną pasirašyti su viešo nuomos konkurso laimėtoju 1.1 punkte nurodytų negyvenamųjų patalpų nuomos sutartį bei turto perdavimo ir priėmimo aktą;

2.2. Pasvalio rajono savivaldybės administracijos Namišių seniūnijos seniūną pasirašyti su viešo nuomos konkurso laimėtoju 1.2 punkte nurodytų negyvenamųjų patalpų nuomos sutartį bei turto perdavimo ir priėmimo aktą.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė Virginija Antanavičienė

2020-03-09 tel. 54 114

Suderinta DVS Nr. RTS-66

Pasvalio rajono savivaldybės tarybai

**AIŠKINAMASIS RAŠTAS**

**Dėl NEGYVENAMŲJŲ PATALPŲ NUOMOS**

2020-03-09

Pasvalys

**1. Problemos esmė.**

Vadovaujantis Savivaldybės ilgalaikio materialiojo turto nuomos tvarkos aprašu, patvirtintu Pasvalio rajono savivaldybės tarybos 2015 m. vasario 19 d. sprendimu Nr. T1-36 „Dėl Savivaldybės ilgalaikio materialiojo turto nuomos tvarkos aprašo patvirtinimo“ Savivaldybės turtas gali būti išnuomotas ne ilgiau kaip 10 metų viešojo konkurso būdu Savivaldybės tarybos sprendimu.

Sprendime nurodytos Savivaldybei nuosavybės teise priklausančios Savivaldybės administracijos Namišių ir Krinčino seniūnijų patikėjimo teise valdomos negyvenamosios patalpos, buvo nuomojamos AB „Telia Lietuva“, bet nuomos sutartys baigiasi, todėl vėl siūloma jas išnuomoti viešojo konkurso būdu.

Patalpų 1 kv. metro pradinė nuomos kaina apskaičiuota, vadovaujantis Nuompinigių už valstybės ilgalaikio ir trumpalaikio materialiojo turto nuomą skaičiavimo taisyklėmis, patvirtintomis Lietuvos Respublikos finansų ministro 2014 m. rugsėjo 30 d. įsakymu Nr. 1K-306 „Dėl nuompinigių už valstybės ilgalaikio ir trumpalaikio materialiojo turto nuomą skaičiavimo taisyklių patvirtinimo“.

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikės.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai. S**avivaldybės administracijos Strateginio planavimo ir investicijų skyrius.

**7. Sprendimo projekto rengimo metu gauti specialistų vertinimai ir išvados**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė